Το σύνδρομο επαγγελματικής εξουθένωσης/ burn-out κατά την πανδημία του covid-19. Συγκριτική μελέτη ανάμεσα στα άτομα που εργάζονταν δια ζώσης και εξ αποστάσεως
Creators: name: Λαδιά, Ελευθερία Σπυρίδωνος
Publisher: name: Aristotle University of Thessaloniki
Year: 2022
Subjects: Επαγγελματική εξουθένωση
Δια ζώσης εργασία
Εξ αποστάσεως εργασία
Βurnout
Work from office
Remote work

description: Υπό το πρίσμα των κοινωνικών αλλαγών και του μετασχηματισμού των συνθηκών εργασίας, το ενδιαφέρον για το πρόβλημα της εργασιακής εξουθένωσης έχει αυξηθεί τις τελευταίες δεκαετίες. Ωστόσο μέχρι σήμερα, δεν υπάρχει γενικά αποδεκτός ορισμός του συνδρόμου ή δεσμευτικά διαγνωστικά κριτήρια. Σύμφωνα με την πιο κοινή περιγραφή, το σύνδρομο επαγγελματικής εξουθένωσης χαρακτηρίζεται από εξάντληση, αποπροσωποποίηση, μειωμένη ικανοποίηση και απόδοση. Βασική αιτία του φαινομένου θεωρείται το χρόνιο στρες που δεν έχει αντιμετωπιστεί επιτυχώς. Σε συνθήκες που επηρεάζεται η ψυχική υγεία και ανθεκτικότητα των εργαζόμενων φαίνεται ότι το σύνδρομο αυτό παίρνει ακόμη μεγαλύτερες διαστάσεις. Χαρακτηριστικά διαφάνηκε ότι η πανδημία του κορωνοϊού συνέβαλε σημαντικά στη σωματική και συναισθηματική πίεση των εργαζόμενων της πρώτης γραμμής και διαπιστώθηκε ότι το άγχος και η εξάντληση των επαγγελματιών είχε αρνητική επίδραση στην ποιότητα ζωής τους. Τόσο η πανδημία και ο εγκλεισμός όσο και η τηλεργασία ως νέα συνθήκη εργασίας, αποτέλεσαν νέους παράγοντες προς διερεύνηση αναφορικά με τη συσχέτισή τους με την επαγγελματική εξουθένωση. Στην παρούσα εργασία, στηριζόμενη στην υπάρχουσα βιβλιογραφία, διεκπεραίωθηκε διαδικτυακή έρευνα και έπειτα στατιστική ανάλυση των ποσοστών επαγγελματικής εξουθένωσης, σε επαγγελματίες που εργάστηκαν εξ αποστάσεως ή δια ζώσης, κατά τις περιόδους εγκλεισμού της πανδημίας. Τα βασικά συμπεράσματα που προέκυψαν από την έρευνα ήταν ότι τα άτομα που εργάστηκαν εξ αποστάσεως καθώς και τα άτομα που ανήκαν στην βαθμίδα της Δευτεροβάθμιας Εκπαίδευσης εμφάνισαν καλύτερη προσωπική ολοκλήρωση, ενώ στην Τριτοβάθμια εκπαίδευση περισσότερη προσωπική ολοκλήρωση διαφάνηκε στη δια ζώσης συνθήκη εργασίας. Δεν παρατηρήθηκε σημαντικά στατιστική διαφορά ανάμεσα στους υπόλοιπους δημογραφικούς παράγοντες. Τέλος, αναφορικά με την μεταβλητή του άγχους προέκυψε ότι τα άτομα με Δευτεροβάθμια Εκπαίδευση που εργάστηκαν εξ αποστάσεως είχαν μεγαλύτερα επίπεδα άγχους
description: In the light of social change and the transformation of working conditions, interest in the syndrome of burnout has increased over the last decades. To date, however, there is no generally accepted definition of Burnout or binding diagnostic criteria. According to the most common description, burnout syndrome is characterized by exhaustion, depersonalization and reduced satisfaction and performance. The main cause of the phenomenon is considered to be chronic stress that has not been successfully treated. In conditions where the mental health and resilience of employees are affected, it seems that this syndrome is getting even bigger. The coronavirus pandemic appeared to contribute significantly to the physical and emotional stress of front-line workers, and it was found that the stress and exhaustion of professionals had a negative effect on their quality of life. Both the pandemic and the quarantine, as well as telework as a new working condition, were new factors to be investigated in relation to their association with burnout. In the present study, based on the existing literature, an online survey was conducted and then a statistical analysis of burnout rates had been done, among professionals who worked remotely or from office, during periods of pandemic confinement. The main conclusions of the research were that people who worked remotely as well as those who belonged to the Secondary Education level showed better personal completion, while in Higher Education more personal fulfillment was reflected in office working condition. No statistically significant difference was observed between the other demographic factors. Finally, with regard to the stress variable, it was found that people with Secondary Education who worked remotely had higher levels of stress